Publication: Magyar Közlöny
Issue: MK-1998-80 (Year: 1998, Number: 80)
Era: 1990-2004
Section: a 38/1998. (IX. 4.) BM rendelethez
Paragraph Index: 9

2. Az iratkezelés felügyelete 2.1. Az iratkezelés felügyeletével a helyi önkormányzat jegyzőjét (főjegyzőt, körjegyzőt; továbbiakban: jegyző) indokolt megbízni, aki felelős azért, hogy a biztonságos iratkezelés személyi, dologi feltételei és eszközei rendelkezésre álljanak. 2.2. A jegyző évente ellenőrzi az iratkezelési szabályzat végrehajtását, intézkedik a szabálytalanságok megszüntetéséről, szükség esetén javaslatot tesz a szabályzat módosítására. 2.2.1. Meg kell határozni azt a személyt, aki a jegyzőt az iratkezelés felügyeletében tartós távollét esetén helyettesíti. 2.3. Elektronikus iratkezelés, valamint az elektronikus irattovábbítás esetén az iratkezelési szabályzat — a számítógépes programba építve — tartalmazza a hozzáférési jogosultságokat, valamint a hitelesítés rendjét és az ezzel kapcsolatos feladatokat. III. Fejezet Küldemények átvétele, érkeztetése és felbontása

Source: https://magyarkozlony.hu/hivatalos-lapok/bc2f3ee1d5c85289ae6845b69ae9a24dc13ec7a3/dokumentumok/c8de5c2afae3a3a4b607c0b8c7c9477121f7663b/letoltes